**ORDONANŢĂ**

**cu privire la rectificarea bugetului de stat pe anul 2016**

În temeiul art.108 din Constituția României, republicată, al art.1 pct. I. poz.1 din Legea nr.123/2016 privind abilitarea Guvernului de a emite ordonanțe,

**Guvernul României adoptă prezenta ordonanță.**

**Capitolul I**

Dispoziții generale

**Art.1.** – Bugetul de stat pe anul 2016, aprobat prin Legea bugetului de stat pe anul 2016, nr.339/2015, publicată în Monitorul Oficial al României, Partea I, nr.941 și nr.941 bis din 19 decembrie 2015, se modifică și se completează potrivit prevederilor prezentei ordonanțe.

**Art.2.** –(1) Influențele asupra veniturilor bugetului de stat pe anul 2016, detaliate pe capitole și subcapitole, sunt prevăzute în anexa nr.1.

(2) Detalierea influențelor asupra cheltuielilor bugetare pe anul 2016, pe titluri de cheltuieli și pe ordonatori principali de credite, este prevăzută în anexa nr.2.

(3)Bugetul de stat pe anul 2016 se majorează la venituri cu suma de 2.951,2 milioane lei, la cheltuieli se majorează cu suma de 3.521,4 milioane lei, iar deficitul se majorează cu suma de 570,2 milioane lei.

**Capitolul II**

Dispoziții referitoare la bugetul de stat

**Art.3. –** În bugetul Senatului României, influența la capitolul 68.01 „Asigurări și asistență socială” titlul 57 „Asistență socială” , în sumă de 7.000 mii lei, se cuprinde la un articol bugetar distinct, 57.03 „Indemnizații pentru foști demnitari ai statului”, pentru plata drepturilor prevăzute la art. 49 din Legea privind Statutul deputaților și al senatorilor, nr. 96/2006, republicată.

**Art.4. –** În bugetul Camerei Deputaților, influența la capitolul 68.01 „Asigurări și asistență socială” titlul 57 „Asistență socială” , în sumă de 13.000 mii lei se cuprinde la un articol bugetar distinct, 57.03 „Indemnizații pentru foști demnitari ai statului”, pentru plata drepturilor prevăzute la art. 49 din Legea privind Statutul deputaților și al senatorilor, nr. 96/2006, republicată.

**Art.5. –** Se autorizează Camera Deputaților, în anexa nr. 3/03/29 „Fișa obiectivului/ proiectului/ categoriei de investiții” la capitolul 51.01 „Autorități publice și acțiuni externe”, titlul 71 „Active nefinanciare”, articolul 71.03 „Reparații capitale aferente activelor fixe”, la fișa cod obiectiv 1078 „Cheltuieli de expertiză, proiectare, asistență tehnică, pentru probe tehnologice și teste și predare la beneficiar și de execuție privind reparațiile capitale, precum și alte categorii de lucrări de intervenții, cu excepția celor incluse la lit. d), astfel cum sunt definite de legislația în vigoare, inclusiv cheltuielile necesare pentru obținerea avizelor, autorizațiilor și acordurilor prevăzute de lege”, să majoreze creditele de angajament cu suma de 1.418 mii lei.

**Art.6. –** Se autorizează Consiliului Concurenței în bugetul pe anul 2016 să introducă anexa nr. 3/08/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 (sumele alocate pentru activități finanțate integral din venituri proprii)" la venituri cu suma de 2.035 mii lei, la capitolul 33.10 „Venituri din prestări servicii și alte activități", subcapitolul 33.10.08 „Venituri din prestări servicii", iar la cheltuielile din veniturile proprii, cu sumele pe titluri de cheltuieli prevăzute în anexa nr. 2.

**Art.7.** – Se autorizează Secretariatul General al Guvernului să diminueze veniturile proprii în anexa nr.3/13/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 (sumele alocate pentru activități finanțate integral din venituri proprii)” la capitolul 33.10 „Venituri din prestări servicii și alte activități”, subcapitolul 33.10.16 „Venituri din valorificarea produselor obținute din activitatea proprie sau anexa” cu suma de 602 mii lei.

**Art.8.** – (1) În bugetul Ministerului Afacerilor Externe este cuprinsă la capitolul 51.01 „Autorități publice și acțiuni externe" suma de 4.328 mii lei, din care: suma de 650 mii lei la titlul 10 „Cheltuieli de personal", suma de 3.556 mii lei la titlul 20 „Bunuri și servicii" și suma de 122 mii lei la titlul 71 „Active nefinanciare".

(2) Suma prevăzută la alin. (1) va fi utilizată exclusiv pentru acoperirea cheltuielilor generate de activitățile specifice Ministerului Afacerilor Externe pentru organizarea și desfășurarea alegerilor parlamentare din anul 2016.

**Art.9.** – (1) Se autorizează Ministerul Dezvoltării Regionale și Administrației Publice în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să majoreze creditele de angajament aferente programelor finanțate în perioada de programare bugetară a Uniunii Europene 2014 - 2020 pentru care ministerul îndeplinește funcția de autoritate de management/autoritate națională/autoritate comună de management cu suma de 221.191 mii lei.

(2) Se autorizează Ministerul Dezvoltării Regionale și Administrației Publice în anexa nr. 3/15/24 „Cheltuieli din bugetul de stat necesare susținerii derulării proiectelor finanțate din FEN postaderare în cadrul programelor aferente Politicii de Coeziune a U.E., Politicilor Comune Agricolă și de Pescuit și altor facilități și instrumente postaderare" să majoreze cu suma de 49.203 mii lei creditele de angajament aferente anului 2016, reprezentând cofinanțare publică de la bugetul de stat, și alte cheltuieli ocazionate de implementarea programelor pentru programele finanțate în perioada de programare bugetară a Uniunii Europene 2014 - 2020.

(3) Se autorizează Ministerul Dezvoltării Regionale și Administrației Publice, în anexa nr. 3/15/25 „Fișa finanțării programelor aferente Politicii de Coeziune a UE, a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare”, la Programul INTERREG V-A România-Ungaria să introducă poziția „Contribuția altor state partenere la finanțarea programelor de cooperare teritorială” pentru evidențierea transferurilor efectuate de către Autoritatea Națională din Ungaria către Ministerul Dezvoltării Regionale și Administrației Publice, în conformitate cu prevederile Acordului de Implementare cu credite de angajament în sumă de 7.304 mii lei și credite bugetare în sumă de 4.578 mii lei.

**Art.10.** – Se autorizează Ministerul Dezvoltării Regionale și Administrației Publice, în anexa nr. 3/15/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016 - 2019 (sumele alocate pentru activități finanțate integral din venituri proprii)", să majoreze veniturile proprii cu suma de 40.415 mii lei la capitolul 36.10 „Diverse venituri", subcapitolul 36.10.50 „Alte venituri".

**Art.11.** – (1) Se autorizează Ministerul Dezvoltării Regionale și Administrației Publice în anexa nr. 3/15/27 „Fișa programului” la programul bugetar cod 1404 „Programul Național de Cadastru și Carte Funciară” să introducă la capitolul 51.10 „Autorități publice și acțiuni externe” titlul 51 „Transferuri între unități ale administrației publice” cu credite de angajament și credite bugetare în sumă de 400.639 mii lei.

(2) Se autorizează Ministerul Dezvoltării Regionale și Administrației Publice în anexa nr.3/15/27 „Fișa programului” să majoreze creditele de angajament aferente anului 2016 cu suma de 11.071 mii lei, la programul bugetar cod 676 – Program pilot de locuințe sociale pentru comunitățile de rromi” capitolul 70.01 „Locuințe, servicii și dezvoltare publică” titlul 71 „Active nefinanciare”.

**Art.12.** – (1) Se autorizează Ministerul Dezvoltării Regionale și Administrației Publice, în anexa nr. 3/15/29 „Fișa obiectivului/ proiectului/ categoriei de investiții”, la capitolul 51.01 „Autorități publice și acțiuni externe”, titlul 51 „Transferuri între unități ale administrației publice”, articolul 51.01 „Transferuri curente”, alineatul 51.01.01 „Transferuri către instituții publice”, să introducă obiectivul de investiții nou „Gospodărie de apă pentru sediul Centrului Național de Cartografie”, cu credite de angajament, respectiv credite bugetare în sumă de 245 mii lei, cu încadrarea în bugetul aprobat.

(2) Se autorizează Ministerul Dezvoltării Regionale și Administrației Publice, în anexa nr. 3/15/29 „Fișa obiectivului/ proiectului/ categoriei de investiții”, la capitolul 70.01 „Locuințe, servicii și dezvoltare publică”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții” să suplimenteze creditele de angajament cu suma de 63.000 mii lei, astfel:

a) la fișa cod obiectiv 13 „PROGRAM CONSTRUCȚII LOCUINȚE PENTRU TINERI DESTINATE ÎNCHIRIERII-B” cu suma de 60.000 mii lei;

b) la fișa cod obiectiv 793 „PROGRAM PILOT LOCUINȚE SOCIALE PENTRU COMUNITAȚILE DE RROMI – B” cu suma de 3.000 mii lei.

**Art.13.** – Se autorizează Ministerul Finanțelor Publice să introducă în cadrul anexei nr. 3/16/27 „Fișa programului” un nou program „Proiectul de modernizare a administrației fiscale", cu credite de angajament pe anul 2016, în sumă de 31 mii lei la capitolul 51.01 „Autorități publice și acțiuni externe", titlul 20 „Bunuri și servicii".

**Art.14.** – (1) Suma aprobată suplimentar prin prezenta ordonanță în bugetul Ministerului Justiției la capitolul 61.01 „Ordine publică și siguranță națională", titlul 10 „Cheltuieli de personal", cuprinde și suma de 3.469 mii lei pentru aplicarea prevederilor art. 71 din Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului National de Soluționare a Contestațiilor.

(2) Se autorizează Ministerul Justiției, în anexa nr. 3/17/05 „Fișa programului finanțat potrivit Ordonanței de urgență a Guvernului nr. 64/2007", la capitolul 61.01 „Ordine publică și siguranță națională", titlul 65 „Cheltuieli aferente programelor cu finanțare rambursabilă", să suplimenteze în anul 2016 creditele de angajament cu suma de 15.000 mii lei.

**Art.15.** – Se autorizează Ministerul Justiției să efectueze în anexa nr. 3/17/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 (sumele alocate pentru activități finanțate integral din venituri proprii)” următoarele modificări:

a) să suplimenteze la capitolul 16.10 „Taxe pe utilizarea bunurilor, autorizarea utilizării bunurilor sau pe desfășurarea de activități", subcapitolul 16.10.03 „Taxe și tarife pentru eliberarea de licențe și autorizații de funcționare” cu suma de 680 mii lei;

b) să diminueze la capitolul 30.10 „Venituri din proprietate", subcapitolul 30.10.05 „Venituri din concesiuni și închirieri” cu suma de 26 mii lei;

c) să diminueze la capitolul 33.10 „Venituri din prestări de servicii și alte activități” subcapitolul 33.10.05 „Taxe și alte venituri din învățământ” cu suma de 204 mii lei.

**Art.16.** – Se autorizează Ministerul Justiției să efectueze în anexa nr. 3/17/15 „Sinteza bugetelor centralizate ale instituțiilor publice finanțate parțial din venituri proprii pe anii 2016-2019" la capitolul 61.10 „Ordine publică și siguranță națională", titlul 51 „Transferuri între unități ale administrației publice”, să suplimenteze alineatul 51.01.10 „Transferuri privind contribuții de sănătate pentru persoane care execută pedepse privative de libertate sau arest preventiv” cu suma de 5.000 mii lei și să diminueze alineatul 51.01.51 „Transferuri din bugetul de stat către fondul de asigurări sociale de sănătate pentru persoanele care se află în executarea măsurilor prevăzute la art. 105, 113 și 114 din Codul penal, precum și pentru persoanele care se află în perioada de amânare sau întrerupere a executării pedepsei privative de libertate", cu suma de 50 mii lei.

**Art.17.** – Se autorizează Ministerul Justiției să introducă în anexa nr. 3/17/21 „Fișa Proiectului cu finanțare din fonduri externe nerambursabile de preaderare, alți donatori și din alte facilități postaderare" următoarele modificări:

a) la proiectul 6294 „Înființarea unui centru terapeutic pentru femei în cadrul Penitenciarului Gherla” să diminueze în anul 2015 creditele de angajament cu suma de 365 mii lei și să suplimenteze în mod corespunzător în anul 2016;

b) la proiectul 6295 „Consolidarea capacității sistemului penitenciar de dezvoltare a resurselor umane cu privire la personalul din penitenciare” să diminueze în anul 2015 creditele de angajament cu suma de 257 mii lei și creditele bugetare cu suma de 254 mii lei și să suplimenteze creditele de angajament în anul 2016 cu suma de 257 mii lei;

c) la proiectul 6313 „Consolidarea capacității Penitenciarului pentru minori și tineri Bacău de a respecta instrumentele internaționale relevante privind drepturile omului” să diminueze în anul 2015 creditele de angajament cu suma de 2.934 mii lei și să suplimenteze creditele de angajament în anul 2016 cu suma de 734 mii lei;

d) la proiectul 6563 „Stabilirea unui mecanism ecologic de reintegrare socială a deținuților” să diminueze în anul 2015 creditele de angajament cu suma de 25 mii lei și să suplimenteze în mod corespunzător în anul 2016;

e) la proiectul 7399 „Soluții integrate pentru violența în familie” să diminueze în anul 2015 creditele de angajament cu suma de 246 mii lei și să suplimenteze creditele de angajament în anul 2016 cu suma de 39 mii lei.

**Art.18.** -(1) Se autorizează Ministerul Justiției în anexa nr. 3/17/29 „Fișa obiectivului/ proiectului/ categoriei de investiții”, la capitolul 61.01 „Ordine publică și siguranță națională”, titlul 51 „Transferuri Între unități ale administrației publice”, articolul 51.01 „Transferuri curente”, alineatul 51.01.01 „Transferuri către instituții publice”, la fișa cod obiectiv 1078 „Cheltuieli de expertiză, proiectare, asistență tehnică, pentru probe tehnologice și teste și predare la beneficiar și de execuție privind reparațiile capitale, precum și alte categorii de lucrări de intervenții, cu excepția celor incluse la lit. d), astfel cum sunt definite de legislația în vigoare, inclusiv cheltuielile necesare pentru obținerea avizelor, autorizațiilor și acordurilor prevăzute de lege” sa suplimenteze creditele de angajament cu suma de 8.056 mii lei.

(2) Se autorizează Ministerul Justiției în anexa nr. 3/17/29 „Fișa obiectivului/ proiectului/ categoriei de investiții”, la capitolul 61.10 „Ordine publică și siguranță națională”, titlul 71 „Active nefinanciare”, articolul 71.01 „Active fixe”, alineatul 71.01.02 „Mașini, echipamente și mijloace de transport”, la fișa cod obiectiv 2 „Dotări independente” sa suplimenteze creditele de angajament, respectiv creditele bugetare cu suma de 833 mii lei.

**Art.19.** – Se autorizează Ministerul Apărării Naționale să majoreze în anexa nr. 3/18/02 „Bugetul pe capitole, subcapitole, paragrafe, titluri de cheltuieli, articole și alineate pe anul 2016 - sume alocate din bugetul de stat", la capitolul 68.01 „Asigurări și asistență socială", titlul 51 „Transferuri între unități ale administrației publice", alineatul 51.01.26 „Transferuri privind contribuția de asigurări sociale de sănătate pentru persoanele aflate în concediu pentru creșterea copilului" cu suma de 114 mii lei.

**Art.20.** – Se autorizează Ministerul Apărării Naționale să introducă în anexa nr. 3/18/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 (sumele alocate pentru activității finanțate integral din venituri proprii)", următoarele modificări:

a) majorarea la capitolul 30.10 „Venituri din proprietate", subcapitolul 30.10.05 „Venituri din concesiuni și închirieri" cu suma de 868 mii lei;

b) diminuarea la capitolul 33.10 „Venituri din prestări de servicii și alte activități", cu suma de 945 mii lei, din care: diminuarea la subcapitolul 33.10.08 „Venituri din prestări servicii” cu suma de 1.127 mii lei și majorarea la subcapitolul 33.10.20 „Venituri din cercetare" cu suma de 182 mii lei;

c) diminuarea la capitolul 39.10 „Venituri din valorificarea unor bunuri”, subcapitolul 39.10.01 „Venituri din valorificarea unor bunuri ale instituțiilor publice" cu suma de 26.271 mii lei.

**Art.21.** – (1) Se autorizează Ministerul Apărării Naționale, în anexa nr. 3/18/29 „Fișa obiectivului/ proiectului/ categoriei de investiții”, la capitolul 66.01 „Sănătate”, titlul 51 „Transferuri între unități ale administrației publice”, articolul 51.02 „Transferuri de capital”, alineatul 51.02.12 „Transferuri pentru finanțarea investițiilor la spitale” să majoreze creditele de angajament cu suma de 12.165 mii lei și creditele bugetare cu suma de 9.169 mii lei, cu încadrarea în prevederile bugetare aprobate.

(2) Se autorizează Ministerul Apărării Naționale, în anexa nr. 3/18/29 „Fișa obiectivului/ proiectului/ categoriei de investiții”, la capitolul 70.01 „Locuințe, servicii și dezvoltare publică”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții” să introducă fișa cod obiectiv 1 „a. Achiziții de imobile, inclusiv terenuri” cu credite de angajament, respectiv credite bugetare în sumă de 67.096 mii lei, cu încadrarea în prevederile bugetare aprobate.

(3) Se autorizează Ministerul Apărării Naționale, în anexa nr. 3/18/29 „Fișa obiectivului/ proiectului/ categoriei de investiții”, la capitolul 60.01 „Apărare”, titlul 71 „Active nefinanciare”, articolul 71.01 „Active fixe”, alineatul 71.01.30 „Alte active fixe”, la fișa cod obiectiv 5 „e. Alte cheltuieli asimilate investițiilor” să majoreze creditele de angajament cu suma de 1.006.063 mii lei.

**Art.22.** – (1) În bugetul Ministerului Afacerilor Interne este cuprinsă suma de 166.590 mii lei, din care:

a) suma de 115.328 mii lei la capitolul 51.01 „Autorități publice și acțiuni externe", din care: suma de 83.657 mii lei la titlul 10 „Cheltuieli de personal", suma de 30.704 mii lei la titlul 20 „Bunuri și servicii" și suma de 967 mii lei la titlul 71 „Active nefinanciare";

b) suma de 51.262 mii lei la capitolul 61.01 „Ordine publică și siguranță națională", din care: suma de 600 mii lei la titlul 10 „Cheltuieli de personal", suma de 50.435 mii lei la titlul 20 „Bunuri și servicii" și suma de 227 mii lei la titlul 71 „Active nefinanciare".

(2) Suma prevăzută la alin. (1) va fi utilizată exclusiv pentru acoperirea cheltuielilor generate de activitățile specifice Ministerului Afacerilor Interne pentru organizarea și desfășurarea alegerilor parlamentare din anul 2016.

**Art.23.** – Se autorizează Ministerul Afacerilor Interne să introducă în anexa nr. 3/19/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 (sume alocate pentru activități finanțate integral din venituri proprii)”, la partea de venituri, următoarele modificări:

a) să diminueze cu suma de 2.267 mii lei la capitolul 33.10 „Venituri din prestări servicii și alte activități”, subcapitolul 33.10.08 „Venituri din prestări servicii”;

b) să diminueze cu suma de 273.034 mii lei la capitolul 39.10 „Venituri din valorificarea unor bunuri”, subcapitolul 39.10.02 „Venituri din valorificarea stocurilor de rezerve de stat și de mobilizare”.

**Art.24.** – Se autorizează Ministerul Afacerilor Interne în anexa nr. 3/19/29 „Fișa obiectivului/ proiectului/ categoriei de investiții”:

a) la fișa cod obiectiv 2 „Dotări independente”, la capitolul 68.01 „Asigurări și asistență socială”, titlul 71 „Active nefinanciare”, articolul 71.01 „Active fixe”, alineatul 71.01.02 „Mașini, echipamente și mijloace de transport” să suplimenteze creditele de angajament și creditele bugetare cu suma de 370 mii lei prin diminuarea corespunzătoare a capitolului 61.01 „Ordine publică și siguranță națională”;

b) la fișa cod obiectiv 2 „Dotări independente”:

b1) la capitolul 61.10 „Ordine publică și siguranță națională”, titlul 71 „Active nefinanciare”, articolul 71.01 „Active fixe”, alineatul 71.01.02 „Mașini, echipamente și mijloace de transport” să diminueze creditele de angajament și creditele bugetare cu suma de 2.267 mii lei;

b2) la capitolul 65.10 „Învățământ”, să introducă titlul 55 „Alte transferuri”, articolul 55.01 „Transferuri interne”, alineatul 55.01.48 „Finanțarea proiectelor de cercetare-dezvoltare și inovare” cu credite de angajament și credite bugetare în sumă de 12 mii lei;

b3) la capitolul 65.10 „Învățământ”, titlul 71 „Active nefinanciare”, articolul 71.01 „Active fixe”, alineatul 71.01.02 „Mașini, echipamente și mijloace de transport” să diminueze creditele de angajament și creditele bugetare cu suma de 158 mii lei;

b4) la capitolul 66.10 „Sănătate”, titlul 71 „Active nefinanciare”, articolul 71.01 „Active fixe”, alineatul 71.01.02 „Mașini, echipamente și mijloace de transport” să diminueze creditele de angajament și creditele bugetare cu suma de 462 mii lei;

b5) la capitolul 80.10 „Acțiuni generale economice, comerciale și de muncă”, titlul 71 „Active nefinanciare”, articolul 71.01 „Active fixe”, la alineatul 71.01.02 „Mașini, echipamente și mijloace de transport” să diminueze creditele de angajament și creditele bugetare cu suma de 430 mii lei și la alineatul 71.01.03 „Mobilier, aparatură birotică și alte active corporale” să diminueze creditele de angajament și creditele bugetare cu suma de 1.500 mii lei.

c) la fișa cod obiectiv 1078 „Cheltuieli de expertiză, proiectare, asistență tehnică, pentru probe tehnologice și teste și predare la beneficiar și de execuție privind reparațiile capitale, precum și alte categorii de lucrări de intervenții, cu excepția celor incluse la lit. d), astfel cum sunt definite de legislația în vigoare, inclusiv cheltuielile necesare pentru obținerea avizelor, autorizațiilor și acordurilor prevăzute de lege”, la capitolul 80.10 „Acțiuni generale economice, comerciale și de muncă”, titlul 71 „Active nefinanciare”, articolul 71.03 „Reparații capitale aferente activelor fixe”, să diminueze creditele de angajament și creditele bugetare cu suma de 500 mii lei.

**Art.25.** – Suma suplimentară aprobată prin prezenta ordonanța în bugetul Ministerului Muncii, Familiei, Protecției Sociale și Persoanelor Vârstnice la capitolul 68.01 „Asigurări și asistență socială” titlul 56 „Proiecte cu finanțare din fonduri externe nerambursabile (FEN) postaderare", va fi utilizată pentru achitarea debitului către bugetul asigurărilor pentru șomaj, reprezentând echivalentul în lei al sumei aferente notei de debit nr. 3241409168/2014 emisă de Comisia Europeană.

**Art.26.** – Se autorizează Ministerul Agriculturii și Dezvoltării Rurale în anexa nr. 3/22/29 „Fișa obiectivului/ proiectului/ categoriei de investiții”, la capitolul 83.01 „Agricultură, silvicultură, piscicultură și vânătoare”, titlul 51 „Transferuri între unități ale administrației publice”, articolul 51.01 „Transferuri curente”, alineatul 51.01.01 „Transferuri către instituții publice”, la fișa cod obiectiv 1149 „Reabilitarea infrastructurii principale de irigații - B” să suplimenteze creditele de angajament cu suma de 548.800 mii lei.

**Art.27.** - Se autorizează Ministerul Mediului, Apelor și Pădurilor să introducă în anexa nr. 3/23/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2014 - 2019 (sumele alocate pentru activități finanțate integral din venituri proprii)", următoarele modificări:

a) să diminueze la capitolul 34.10 „Venituri din taxe administrative, eliberări permise", subcapitolul 34.10.50 „Alte venituri din taxe administrative, eliberări permise” cu suma de 657 mii lei;

b) să majoreze la capitolul 36.10 „Diverse venituri”, subcapitolul 36.10.50 „Alte venituri” cu suma de 22.757 mii lei.

**Art.28.** - Se autorizează Ministerul Mediului, Apelor și Pădurilor în anexa nr. 3/23/05 „Fișa Programului finanțat potrivit Ordonanței de urgență a Guvernului nr. 64/2007", la programul 73 „Proiectul privind controlul integrat al poluării cu nutrienți” să majoreze creditele de angajament cu suma de 13.000 mii lei.

**Art.29.** – (1) Se autorizează Ministerul Transporturilor, în anexa nr. 3/24/29 „Fișa obiectivului/ proiectului/ categoriei de investiții”, la capitolul 84.01 „Transporturi”, titlul 55 „Alte transferuri”, articolul 55.01 „Transferuri interne”, alineatul 55.01.12 „Investiții ale agenților economici cu capital de stat”:

a) să introducă obiectivul de investiții nou „Amenajare intersecție cu sens giratoriu pe DN CB km 6+000 la Tunari cu DJ 200B” cu credite de angajament în sumă de 3.132 mii lei și creditele bugetare în sumă de 2.945 mii lei cu încadrarea în prevederile bugetare aprobate;

b) să introducă obiectivul de investiții nou „Pasarele pietonale pe centura Municipiului București între A1 și DN7” cu credite de angajament în sumă de 4.455 mii lei și creditele bugetare în sumă de 4.378 mii lei, cu încadrarea în prevederile bugetare aprobate;

(2) Se autorizează Ministerul Transporturilor în anexa nr. 3/24/29 „Fișa obiectivului/proiectului/categoriei de investiții” să modifice creditele de angajament aferente anilor anteriori, creditele de angajament aferente anului curent, precum și valoarea totală a obiectivului/proiectului de investiții, cu încadrarea în valoarea totală aprobată în baza prevederilor art. 43 alin. (2) din Legea nr. 500/2002 privind finanțele publice, cu modificările și completările ulterioare.

(3) Se autorizează Ministerul Transporturilor să introducă modificările prevăzute la alin. (2) corespunzător și în celelalte anexe la bugetul acestuia.

**Art.30.** – (1) În bugetul Ministerul Educației Naționale și Cercetării Științifice la capitolul 65.01 ”Învățământ”, titlul 51 ”Transferuri între unități ale administrației publice” este cuprinsă și suma de 369.813 mii lei, care va fi utilizată exclusiv pentru aplicarea în anul 2016 a prevederilor Legii nr. 85/2016 de către instituțiile de învățământ universitar de stat.

(2) Sumele prevăzute la alin. (1) și neutilizate până la finele anului de către instituțiile de învățământ superior de stat se restituie la bugetul de stat.

**Art.31.** – (1) Se autorizează Ministerul Educației Naționale și Cercetării Științifice, la anexa nr. 3/25/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 (sumele alocate pentru activități finanțate integral din venituri proprii)" să efectueze următoarele modificări la partea de venituri:

a) să suplimenteze capitolul 30.10 „Venituri din proprietate”, cu suma de 30.000 mii lei;

b) să suplimenteze capitolul 31.10 „Venituri din dobânzi”, cu suma de 4.000 mii lei;

c) să suplimenteze capitolul 33.10 „Venituri din prestări și servicii și alte activități”, cu suma de 465.750 mii lei;

d) să suplimenteze capitolul 36.10 „Diverse venituri”, cu suma de 200 mii lei;

e) să suplimenteze capitolul 37.10 „Transferuri voluntare, altele decât subvențiile”, cu suma de 100 mii lei;

f) să suplimenteze capitolul 39.10 „Venituri din valorificarea unor bunuri”, cu suma de 70 mii lei;

g) să diminueze capitolul 35.10 „Amenzi, penalități și confiscări”, cu suma de 120 mii lei;

h) să diminueze capitolul 48.10 „Sume primite de la UE/alți donatori în contul plăților efectuate și prefinanţări aferente cadrului financiar 2014-2020”, cu suma de 500.000 mii lei.

(2) Se autorizează Ministerul Educației Naționale și Cercetării Științifice să detalieze pe subcapitole de venituri sumele prevăzute la alin. (1), inclusiv prin introducerea de subcapitole noi.

**Art.32.** – (1) Se autorizează Ministerul Educației Naționale și Cercetării Științifice, în anexa nr. 3/25/29 „Fișa obiectivului/ proiectului/ categoriei de investiții”, la capitolul 65.01 „Învățământ”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții” să introducă obiectivul de investiții nou „Extindere consolidare și remodelare funcțională Sediul Universității Naționale de Arte București - Faza B - construcții noi” cu credite de angajament, respectiv credite bugetare în sumă de 500 mii lei, de la bugetul de stat, cu încadrarea în prevederile bugetare aprobate.

(2) Se autorizează Ministerul Educației Naționale și Cercetării Științifice, în anexa nr. 3/25/29 „Fișa obiectivului/ proiectului/ categoriei de investiții”, la capitolul 65.10 „Învățământ”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții” să introducă obiectivul de investiții nou „Spațiu multifuncțional de servire a mesei la Universitatea de Vest din Timișoara” cu credite de angajament, respectiv credite bugetare în sumă de 1.000 mii lei, finanțarea fiind asigurată din venituri proprii ale universității.

**Art.33.** – Se autorizează Ministerul Sănătății în anexa nr. 3/26/23 „Fișa proiectului finanțat/propus la finanțare în cadrul programelor aferente Politicii de Coeziune a U.E. Politicii Agricole Comune și de Pescuit și a altor facilități și instrumente postaderare", pentru proiectul 3906 „Programul de cooperare elvețiano-român vizând reducerea disparităților economice și sociale în cadrul U.E.” să majoreze cu suma de 3.985 mii lei creditele de angajament aferente anului 2016, reprezentând cofinanțare publică de la bugetul de stat.

**Art.34.** – (1) Suma suplimentară aprobată prin prezenta ordonanță în bugetul Ministerului Culturii, capitolul 67.01 „Cultură, recreere și religie”, titlul 71 „Active nefinanciare", va fi utilizată pentru achiziționarea operei de artă „Cumințenia pământului”, realizată de sculptorul român Constantin Brâncuși.

(2) În situația neachiziționării bunului cultural prevăzut la alin (1) până la data de 31 octombrie 2016, suma alocată se restituie bugetului de stat, la Fondul de rezervă bugetară la dispoziția Guvernului, până la data de 15 noiembrie 2016.

**Art.35.** – (1) Se autorizează Ministerul Culturii, în anexa nr. 3/27/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016 - 2019 (sumele alocate pentru activități finanțate integral din venituri proprii)" să suplimenteze capitolul 36.10 „Diverse venituri”, cu suma de 14.812 mii lei.

(2) Se autorizează Ministerul Culturii să detalieze pe subcapitole de venituri sumele prevăzute la alin. (1), inclusiv prin introducerea de subcapitole noi.

**Art.36.** – Se autorizează Ministerul Culturii să introducă în anexa nr. 3/27/27 „Fișa programului" următoarele modificări:

a) să diminueze creditele bugetare și creditele de angajament aferente programului cod 128 „Restaurarea monumentelor istorice" cu suma de 15.000 mii lei la capitolul 67.01 „Cultură, recreere și religie", titlul 51 „Transferuri între unități ale administrației publice", sumă care va fi utilizată pentru finanțarea cheltuielilor instituțiilor publice finanțate parțial din venituri proprii;

b) să redistribuie creditele bugetare și creditele de angajament aferente programului cod 1082 „Programul Național de finanțare a cercetărilor arheologice sistematice”, la capitolul 67.01 „Cultură, recreere și religie”, prin diminuarea cu suma de 331 mii lei a titlului 20 „Bunuri și servicii” și suplimentarea cu aceeași sumă a titlului 51 „Transferuri între unități ale administrației publice”.

**Art.37.** – Din sumele aprobate în bugetul Ministerului Comunicațiilor și pentru Societatea Informațională la capitolul 85.01 ”Comunicații”, titlul 20 ”Bunuri și servicii”, suma de 11.300 mii lei se utilizează pentru confecționarea documentelor necesare exercitării dreptului de vot prin corespondență și a serviciilor poștale aferente procesului electoral.

**Art.38.** – Se autorizează Serviciul Român de Informații să redistribuie în anexa nr. 3/31/02 „Bugetul pe capitole, subcapitole, paragrafe, titluri de cheltuieli, articole și alineate pe anul 2016-2019 – sumele alocate din bugetul de stat” la capitolul 65.01 „Învățământ”, titlul 51 „Transferuri între unități ale administrației publice”, suma de 790 mii lei de la articolul 51.02 „Transferuri de capital, alineatul 51.02.44 „Transferuri de la bugetul de stat către instituții de învățământ superior militar, ordine publică și securitate națională pentru finanțarea investițiilor”, la articolul 51.01 „Transferuri curente”, alineatul 51.01.59 „Transferuri din sumele alocate de la bugetul de stat pentru instituțiile de învățământ superior militar, de informații, de ordine publică și de securitate națională”.

**Art.39.** – Se autorizează Serviciul Român de Informații să introducă modificări în volumul și în structura bugetului de venituri și cheltuieli pe anul 2016 al instituției de învățământ superior militar subordonată, finanțată integral din venituri proprii, inclusiv la și de la cheltuieli de personal și proiecte cu finanțare externă nerambursabilă, cu încadrare în prevederile aprobate la titlul 51 „Transferuri între unități ale administrației publice”, la articolul 51.01 „Transferuri curente”, alineatul 51.01.59 „Transferuri din sumele alocate de la bugetul de stat pentru instituțiile de învățământ superior militar, de informații, de ordine publică și de securitate națională”.

**Art.40.** – Se autorizează Serviciul Român de Informații să introducă în anexa nr. 3/31/13 „Bugetul pe capitole, subcapitole, paragrafe, titluri de cheltuieli, articole și alineate pe anul 2016-2019 – sumele alocate pentru activități finanțate integral din venituri proprii”, venituri proprii la capitolul 33.10 „Venituri din prestări de servicii”, subcapitolul 33.10.20 „Venituri din cercetare”, cu suma de 200 mii lei.

**Art.41.** – Se autorizează Serviciul Român de Informații, în anexa nr. 3/31/29 „Fișa obiectivului/ proiectului/ categoriei de investiții”:

a) la fișa cod obiectiv 1 „Achiziții imobile” capitolul 61.01 „Ordine publică și siguranță națională”, titlul 71 „Active nefinanciare”, să suplimenteze creditele de angajament cu suma de 12.168 mii lei;

b) la fișa cod obiectiv 2 „Dotări independente”, la capitolul 61.01 „Ordine publică și siguranță națională”, titlul 71 „Active nefinanciare”, să majoreze creditele de angajament cu suma de 2.297 mii lei și creditele bugetare cu suma de 33.755 mii lei, la capitolul 65.01 „Învățământ”, titlul 51 „Transferuri între unități ale administrației publice”, să diminueze creditele de angajament, respectiv creditele bugetare cu suma de 790 mii lei și la capitolul 66.01 „Sănătate”, titlul 71 „Active nefinanciare”, să majoreze creditele de angajament, respectiv creditele bugetare cu suma de 245 mii lei;

c) la capitolul 61.01 „Ordine publică și siguranță națională”, să introducă corecții în coloana „Capitol/grupă/sursă” la fișa cod obiectiv 2 „Dotări independente”, respectiv să înlocuiască articolul 58.16 „Alte facilități și instrumente postaderare” și alineatele aferente cu articolul 58.01 „Programe din Fondul European de Dezvoltare Regională” și alineatele aferente.

**Art.42.** – Se autorizează Serviciul de Informații Externe în anexa nr. 3/32/29 „Fișa obiectivului/ proiectului/ categoriei de investiții”, la capitolul 61.01 „Ordine publică și siguranță națională”, titlul 71 „Active nefinanciare”:

a) să introducă fișa cod obiectiv 1 „a. Achiziții imobile” cu credite de angajament, respectiv credite bugetare în sumă de 210 mii lei;

b) la obiectivul de investiții cod 1127 „OBIECTIVE DE INVESTIȚII NOI” să suplimenteze creditele de angajament cu 20.000 mii lei.

**Art.43.** – Se autorizează Serviciul de Protecție și Pază în anexa nr. 3/33/29 „Fișa obiectivului/ proiectului/ categoriei de investiții”, la capitolul 61.01 „Ordine publică și siguranță națională”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții” să introducă fișa „OBIECTIVE DE INVESTIȚII NOI” cu credite de angajament, respectiv credite bugetare în sumă de 1.664 mii lei, cu încadrarea în prevederile bugetare aprobate.

**Art.44.** – (1) În bugetul Serviciului de Telecomunicații Speciale este cuprinsă suma de 3.631 mii lei, la capitolul 61.01 „Ordine publică și siguranță națională", din care la titlul 20 „Bunuri și servicii" cu suma de 3.290 mii lei și la titlul 71 „Active nefinanciare" cu suma de 341 mii lei.

(2) Suma prevăzută la alin. (1) va fi utilizată exclusiv pentru acoperirea cheltuielilor generate de activitățile specifice Serviciului de Telecomunicații Speciale pentru organizarea și desfășurarea alegerilor parlamentaredin anul 2016.

**Art.45.** – Se autorizează Academia Română să suplimenteze în anexa nr. 3/37/02a „Sume pentru Consiliul Fiscal și categoriile de cheltuieli finanțate din acestea pe anul 2016” cu suma de 12 mii lei capitolul 53.01 „Cercetare fundamentală și cercetare dezvoltare”, titlul 10 „Cheltuieli de personal”.

**Art.46.** – (1) Se autorizează Academia Română la anexa nr. 3/37/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 – sume alocate pentru activități finanțate integral din venituri proprii”, să majoreze partea de venituri cu suma de 13.728 mii lei, prin majorarea capitolului 30.10 “Venituri din proprietate” cu suma de 91 mii lei, a capitolului 31.10 “Venituri din dobânzi” cu suma de 68 mii lei, a capitolului 33.10 „Venituri din prestări și servicii și alte activități” cu suma de 13.030 mii lei, a capitolului 36.10 „Diverse venituri” cu suma 422 mii lei și a capitolului 37.10 „Transferuri voluntare, altele decât subvențiile” cu suma 117 mii lei.

(2) Se autorizează Academia Română să detalieze pe subcapitole de venituri sumele prevăzute la alin.(1), inclusiv prin introducerea de subcapitole noi.

**Art.47.** – Se autorizează Autoritatea Națională Sanitară Veterinară și pentru Siguranța Alimentelor să suplimenteze în anexa nr. 3/38/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2014 - 2019 (sumele alocate pentru activități finanțate integral din venituri proprii)”, capitolul 33.10 ”Venituri din prestări de servicii și alte activități", subcapitolul 33.10.08 „Venituri din prestări servicii” cu suma de 1.802 mii lei.

**Art.48.** – Se autorizează Agenția Națională de Presă AGERPRES să majoreze veniturile proprii în anexa nr.3/43/13 ”Bugetul pe capitole, subcapitole, paragrafe, titluri de cheltuieli, articole și alineate pe anii 2016-2019 (sumele alocate pentru activități finanțate integral din venituri proprii)”, la capitolul 33.10 „Venituri din prestări de servicii și alte activități”, subcapitolul 33.10.08 „Venituri din prestări servicii” cu suma de 100 mii lei.

**Art.49.** – În anexa nr.3/46/02a „Bugetul pe capitole, subcapitole, titluri de cheltuieli, articole și alineate pe anul 2016 (destinația sumelor/cheltuielilor alocate din bugetul de stat)” la bugetul Societății Române de Televiziune, la titlul 20 „Bunuri și servicii”, articolul 20.01 „Bunuri și servicii”, alineatul 20.01.09 „Materiale și prestări de servicii cu caracter funcțional”, poziția „Plata pentru închirierea stațiilor și circuitelor datorate agenților economici din sistemul comunicațiilor” se diminuează cu suma de 32.000 mii lei și se introduce o nouă poziție **–** „Plata obligațiilor restante către Uniunea Europeană de Radio și Televiziune”, cu suma de 32.000 mii lei.

**Art.50.** – Se autorizează Ministerul Fondurilor Europene ca în anexa nr. 3/54/23 „Fișa proiectului finanțat/propus la finanțare în cadrul proiectelor aferente Politicii de Coeziune a UE, Politicii Agricole Comune și de Pescuit și a altor facilități și instrumente postaderare”, să modifice denumirea proiectului cod 8740 „Sprijin pentru finanțarea parțială a cheltuielilor de personal efectuate de Ministerul Fondurilor Europene, în perioada 2015-2020, pentru personalul implicat în coordonarea, managementul și controlul Instrumentelor Structurale și de Coeziune” cu denumirea „Sprijin pentru finanțarea cheltuielilor de personal efectuate în perioada decembrie 2015 - decembrie 2017, pentru personalul Ministerului Fondurilor Europene implicat în coordonarea, gestionarea și controlul FESI”.

**Art.51.** – (1) Se autorizează Ministerul Finanțelor Publice - Acțiuni Generale să efectueze în anexa nr.3/65/02 „Bugetul pe capitole, subcapitole, paragrafe, titluri de cheltuieli, articole si alienate pe anii 2016-2019 (sumele alocate din bugetul de stat)" următoarele modificări la capitolul 80.01 „Acțiuni generale economice, comerciale și de muncă", titlul 55 „Alte transferuri", articolul 55.01 „Transferuri interne”: să suplimenteze alineatului 55.01.60 „Transferuri în cadrul schemelor de ajutor de stat reprezentând sume restituite la accize pentru motorina utilizată drept combustibil” cu suma de 60.000 mii lei și să diminueze alineatului 55.01.46 „Transferuri către întreprinderi în cadrul schemelor de ajutor de stat” cu suma de 60.000 mii lei.

(2) Se autorizează Ministerul Finanțelor Publice - Acțiuni generale să introducă în anexa nr.3/65/27 „Fișa Programului" următoarele modificări:

a) la Programul 721 „Ajutoare de stat pentru finanțarea proiectelor pentru investiții" să diminueze cu suma de 60.000 mii lei creditele bugetare pe anul 2016 la capitolul 80.01 „Acțiuni generale economice, comerciale și de muncă", titlul 55 „Alte transferuri";

b) la Programul 1384 „Transferuri în cadrul schemelor de ajutor de stat reprezentând sume restituite la accize pentru motorina utilizată drept combustibil" să majoreze cu suma de 60.000 mii lei creditele bugetare pe anul 2016 la capitolul 80.01 „Acțiuni generale economice, comerciale și de muncă", titlul 55 „Alte transferuri”.

**Capitolul IIi**

Dispoziții referitoare la bugetele locale

**Art.52.** - (1) Sumele defalcate din taxa pe valoarea adăugată pe anul 2016 pentru finanțarea cheltuielilor bugetelor locale se majorează cu suma de 655.003 mii lei, astfel:

a) se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul județelor, cu suma de 75.045 mii lei, potrivit anexei nr.3;

b) se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București, cu suma de 586.314 mii lei, potrivit anexei nr.4;

c) se majorează sumele defalcate din taxa pe valoarea adăugată pentru echilibrarea bugetelor locale cu suma de 211 mii lei, ce se alocă comunei Grivița, județul Vaslui, în vederea punerii în executare a dispozitivului sentinței Curții de Apel Iași, nr.81/28.04.2015, astfel cum a fost modificată prin decizia Înaltei Curți de Casație și Justiție nr. 1110/07.04.2016;

d) se diminuează sumele defalcate din taxa pe valoarea adăugată pentru finanțarea învățământului particular sau confesional acreditat pe anul 2016 cu suma de 6.567 mii lei, potrivit anexei nr.5.

(2) Sumele defalcate din taxa pe valoarea adăugată prevăzute la alin.(1), lit. a) sunt destinate:

a) finanțării cheltuielilor privind implementarea programului de încurajare a consumului de fructe proaspete în școli, pentru elevii prevăzuți la art. 1 din Ordonanța de urgență a Guvernului nr. 24/2010 privind implementarea programului de încurajare a consumului de fructe proaspete în școli, aprobată cu modificări prin Legea nr. 195/2010, cu modificările și completările ulterioare, care frecventează învățământul de stat și privat autorizat/acreditat, în limita sumelor totale aprobate potrivit legii pentru perioada septembrie-decembrie a anului 2016;

b) plății contribuțiilor pentru personalul neclerical angajat în unitățile de cult din țară, urmare a modificării salariului de bază minim brut pe țară garantat în plată, potrivit prevederilor Hotărârii Guvernului nr. 1017/2015 pentru stabilirea salariului de bază minim brut pe țară garantat în plată;

c) plății drepturilor stabilite potrivit prevederilor Legii nr.85/2016 privind plata diferențelor salariale cuvenite personalului didactic din învățământul de stat pentru perioada octombrie 2008 - 13 mai 2011, în unitățile de învățământ special și centrele județene de resurse și asistență educațională;

d) plății sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din unitățile de învățământ special și din centrele județene de resurse și asistență educațională care, potrivit legii, trebuiau plătite până la data de 31 decembrie 2015, rămase restante;

e) finanțării cheltuielilor de funcționare ale căminelor de bătrâni de la nivelul județelor, potrivit prevederilor art.18, alin.(5), lit. c) din Legea nr.17/2000 privind asistența socială a persoanelor vârstnice, republicată, cu modificările și completările ulterioare, precum și a prevederilor art. II din Ordonanța de urgență a Guvernului nr.34/2016 pentru modificarea și completarea Legii nr. 17/2000.

(3) Sumele defalcate din taxa pe valoarea adăugată prevăzute la alin.(1), lit. b) sunt destinate:

a) plății drepturilor stabilite potrivit prevederilor Legii nr.85/2016 privind plata diferențelor salariale cuvenite personalului didactic din învățământul de stat pentru perioada octombrie 2008 - 13 mai 2011 în unitățile de învățământ preuniversitar de stat;

b) plății sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din unitățile de învățământ preuniversitar de stat care, potrivit legii, trebuiau plătite până la data de 31 decembrie 2015, rămase restante;

c) plății drepturilor stabilite potrivit prevederilor Legii nr.85/2016 privind plata diferențelor salariale cuvenite personalului didactic din învățământul de stat pentru perioada octombrie 2008 - 13 mai 2011 în unitățile de învățământ special din municipiul București și din Centrul Municipiului București de Resurse și Asistență Educațională, precum și a sumelor prevăzute prin hotărâri judecătorești având ca obiect acordarea unor drepturi de natură salarială stabilite în favoarea personalului din unitățile de învățământ special și din Centrul Municipiului București de Resurse și Asistență Educațională care, potrivit legii, trebuiau plătite până la data de 31 decembrie 2015, rămase restante;

d) finanțării cheltuielilor de funcționare ale căminelor de bătrâni de la nivelul comunelor, orașelor municipiilor, sectoarelor și municipiului București, potrivit prevederilor art.18, alin.(5), lit. c) din Legea nr.17/2000 privind asistența socială a persoanelor vârstnice, republicată, cu modificările și completările ulterioare, precum și a prevederilor art. II din Ordonanța de urgență a Guvernului nr.34/2016 pentru modificarea și completarea Legii nr. 17/2000;

e) finanțării cheltuielilor privind implementarea programului de încurajare a consumului de fructe proaspete în școli la nivelul municipiului București, pentru elevii prevăzuți la art.1 din Ordonanța de urgență a Guvernului nr. 24/2010 privind implementarea programului de încurajare a consumului de fructe proaspete în școli, aprobată cu modificări prin Legea nr. 195/2010, cu modificările și completările ulterioare, care frecventează învățământul de stat și privat autorizat/acreditat, în limita sumelor totale aprobate potrivit legii pentru perioada septembrie-decembrie a anului 2016;

f) plății contribuțiilor pentru personalul neclerical angajat în unitățile de cult din municipiul București, urmare a modificării salariului de bază minim brut pe țară garantat în plată, potrivit prevederilor Hotărârii Guvernului nr. 1017/2015 pentru stabilirea salariului de bază minim brut pe țară garantat în plată.

(4) Sumele prevăzute la alin.(2) lit. c) și d) precum și cele prevăzute la alin.(3) lit. a), lit. b) și lit. c) se repartizează pe unități administrativ-teritoriale prin decizie a directorului direcției generale regionale a finanțelor publice/șefului administrației județene a finanțelor publice, la propunerea inspectoratului școlar județean/Inspectoratului Școlar al Municipiului București.

(5) Sumele prevăzute la alin. (2), lit. e) și alin.(3) lit. d) se repartizează pe unități administrativ-teritoriale prin decizie a directorului direcției generale regionale a finanțelor publice/șefului administrației județene a finanțelor publice, la propunerea agenției județene pentru plăți și inspecție socială/ Agenției pentru Plăți și Inspecție Socială a municipiului București, fundamentată pe baza solicitărilor autorităților administrației publice locale.

**Capitolul Iv**

Dispoziții referitoare la bugetul Fondului național unic

de asigurări sociale de sănătate

**Art.53.** - Influențele asupra bugetului de venituri și cheltuieli pe anul 2016 al Fondului național unic de asigurări sociale de sănătate sunt prevăzute în anexa nr.6.

**Art.54.** - Se autorizează Casa Națională de Asigurări de Sănătate, în anexa nr. 12/03 „Fișa programului", să majoreze creditele de angajament pe anul 2016 cu suma de 868.422 mii lei din care: cu suma de 705.106 mii lei pentru „Programul național privind asigurarea serviciilor medicale, a medicamentelor și dispozitivelor medicale în cadrul sistemului de sănătate", cod 659, și cu suma de 163.316 mii lei pentru „Programele naționale de sănătate curative", cod 530, la capitolul 66.05 „Sănătate", titlul 20 „Bunuri și servicii".

**Art.55.** - Suma aprobată suplimentar prin prezenta ordonanță în bugetul Fondului național unic de asigurări sociale de sănătate la capitolul 21.05 „Contribuțiile asiguraților", subcapitolul 21.05.03 „Contribuții de asigurări sociale de sănătate datorate de asigurați”, cuprinde și suma de 1.082 mii lei cu semnul minus care va fi utilizată pentru restituirea diferențelor reprezentând contribuții de asigurări sociale de sănătate neîncasate de către titularii drepturilor de pensii în perioada reglementată de Ordonanța de urgență a Guvernului nr.17/2012 privind stabilirea unor măsuri de restituire a unor contribuții de asigurări sociale de sănătate, aprobată prin Legea nr. 87/2013.

**Capitolul V**

Dispoziții finale

**Art.56.** – (1) Se autorizează ordonatorii principali de credite să detalieze influențele aprobate prin prezenta ordonanță în bugetele lor și în anexele la acestea pe anul 2016, să efectueze virări de credite bugetare, să introducă proiecte cu finanțare din fonduri externe nerambursabile noi și să comunice Ministerului Finanțelor Publice, în termen de 10 zile de la intrarea în vigoare a prezentei ordonanțe, detalierea modificărilor aprobate conform acesteia, precum și fișele proiectelor cu finanțare din fonduri externe nerambursabile nou introduse.

(2) Se autorizează ordonatorii principali de credite să modifice, după caz, în anexele la bugetele acestora, creditele de angajament aferente influențelor corespunzătoare creditelor bugetare prevăzute în anexa nr.2.

**Art.57. –** (1) Se autorizează ordonatorii principali de credite să introducă modificări în volumul și structura bugetelor de venituri și cheltuieli pe anul 2016 ale instituțiilor publice subordonate finanțate parțial din venituri proprii, inclusiv la și de la cheltuieli de personal, proiecte cu finanțare externă nerambursabilă (FEN) și cheltuieli de capital, și între bugetele acestora, cu încadrarea în prevederile bugetare aprobate la alineatul 51.01.01 „Transferuri către instituții publice”.

(2) Se autorizează ordonatorii principali de credite să introducă în structura bugetelor de venituri și cheltuieli pe anul 2016 ale instituțiilor publice subordonate finanțate parțial din venituri proprii subdiviziuni noi ale clasificației bugetare, asigurând fondurile necesare prin redistribuiri de sume, cu respectarea prevederilor alin. (1).

**Art.58.** – (1) Se autorizează ordonatorii principali de credite să efectueze și să aprobe virări de credite bugetare și/sau de credite de angajament neutilizate de la „Obiective/proiecte de investiții în continuare” și „Obiective/proiecte de investiții noi” la poziția „Alte cheltuieli de investiții”, cuprinse în programul de investiții publice, anexă la bugetul acestora, în limita prevederilor bugetare aprobate, și să le comunice Ministerului Finanțelor Publice în termen de 10 zile de la data intrării în vigoare a prezentei ordonanțe.

(2) Creditele de angajament aferente cheltuielilor de investiții cuprinse în programele de investiții publice anexe la bugetele ordonatorilor principali de credite se modifică, după caz, corespunzător creditelor bugetare prevăzute în anexa nr.2.

**Art.59.** – Legea bugetului de stat pe anul 2016, nr.339/2015, publicată în Monitorul Oficial al României Partea I nr.941 și 941 bis din 19 decembrie 2015 se modifică după cum urmează:

**1.** **Alineatul (2) al articolului 24 se modifică și va avea următorul cuprins:**

„**(2)** În bugetul Ministerului Dezvoltării Regionale și Administrației Publice în anexa nr. 3/15/27 „Fișa programului" la programul bugetar cod 1284 „Programul National de Dezvoltare Locală” din creditele de angajament în sumă de 1.200.000 mii lei prevăzute la capitolul 70.01 „Locuințe, servicii și dezvoltare publică", titlul 51 „Transferuri între unități ale administrației publice", suma de 800.000 mii lei se utilizează, după cum urmează:

a) 400.000 mii lei pentru încheierea de contracte multianuale cu unitățile administrativ-teritoriale pentru finanțarea de către acestea a realizării/ extinderii/ reabilitării/ modernizării/dotării unităților de învățământ preuniversitar;

b) 400.000 mii lei pentru încheierea de contracte multianuale cu unitățile administrativ-teritoriale pentru finanțarea de către acestea a consolidărilor/ extinderilor/ modernizărilor/reabilitărilor și dotării/echipării unităților de învățământ cu respectarea normativelor și reglementarilor tehnice în vigoare în vederea obținerii tuturor avizelor/autorizațiilor pentru funcționare, inclusiv autorizația sanitară de funcționare.”

**2.** **Alineatul (2) al articolului 25 se modifică și va avea următorul cuprins:**

„ (2) În bugetul Ministerului Finanțelor Publice, la capitolul 51.01 „Autorități publice și acțiuni externe" , titlul 56 „Proiecte cu finanțare din fonduri externe nerambursabile (FEN) postaderare" sunt cuprinse și creditele bugetare destinate finanțării integrale de la bugetul de stat a sumelor necesare plății contractelor încheiate în cadrul proiectului Forexebug finalizate după data de 31 decembrie 2015 și a oricăror alte sume, deduceri sau restituiri în legătură cu proiectul stabilite de Autoritatea de Management sau alte entități, care reprezintă cheltuieli definitive ale bugetului de stat, indiferent de momentul stabilirii acestora, sursa inițială de finanțare a acestora și de încadrarea acestora în categoria cheltuielilor eligibile, neeligibile sau alte tipuri de cheltuieli la momentul lichidării, ordonanțării și efectuării plații.”

**3. Articolul 27 se modifică și va avea următorul cuprins:**

„**Art. 27.** - În bugetul Ministerului Tineretului și Sportului, la capitolul 67.01 "Cultură, recreere și religie", titlul 51 "Transferuri între unități ale administrației publice", este cuprinsă și suma de 26.362 mii lei, cuvenită în baza art. 13 alin. (3) și a pct. 3 din anexa la ordonanța de urgență a Guvernului nr. 77/2009, aprobată cu modificări și completări prin Legea nr. 246/2010, cu modificările și completările ulterioare.”

**4. Articolul 33 se modifică și va avea următorul cuprins:**

**„Art. 33.** - În bugetul Ministerului Educației Naționale și Cercetării Științifice, la capitolul 67.01 "Cultură, recreere și religie", titlul 51 "Transferuri între unități ale administrației publice", este cuprinsă și suma de 24.970 mii lei, cuvenită în baza art. 13 alin. (3) din Ordonanța de urgență a Guvernului nr. 77/2009, aprobată cu modificări și completări prin Legea nr. 246/2010, cu modificările și completările ulterioare.”

**5. Articolul 34 se modifică și va avea următorul cuprins:**

„**Art. 34.** - În bugetul Ministerului Sănătății la capitolul 66.01 "Sănătate", titlul 51 "Transferuri între unități ale administrației publice" este cuprinsă și suma de 24.970 mii lei reprezentând alocații în baza art. 13 alin. (3) din Ordonanța de urgență a Guvernului nr. 77/2009, aprobată cu modificări și completări prin Legea nr. 246/2010, cu modificările și completările ulterioare.”

**6. Articolul 35 se modifică și va avea următorul cuprins:**

”**Art. 35.** - În bugetul Ministerului Culturii, la titlul 51.01 „Transferuri între unități ale administrației publice” este cuprinsă și suma de 12.485 mii lei, cuvenită potrivit prevederilor art. 13 alin. (3) din Ordonanța de urgență a Guvernului nr. 77/2009, aprobată cu modificări şi completări prin Legea nr. 246/2010, cu modificările și completările ulterioare.”

**7. În anexa nr. 3/13/02a – „Destinația sumelor prevăzute în bugetul Secretariatului General al Guvernului la capitolul 67.01 „Cultură, recreere și religie”, titlul „Alte cheltuieli” a căror utilizare se aprobă prin hotărâre a Guvernului pe anul 2016" la bugetul Secretariatului General al Guvernului, textul de la litera a) se înlocuiește cu următorul text:**

**„a)** Sprijinirea organizațiilor cetățenilor aparținând minorităților naționale, altele decât cele care primesc subvenții de la bugetul de stat în baza dispozițiilor cap. III, respectiv art.18-27, din Legea nr.334/2006 privind finanțarea activității partidelor politice si a campaniilor electorale, republicată, prin acoperirea parțiala a: cheltuielilor materiale pentru funcționarea sediilor organizațiilor si sucursalelor/filialelor acestora, lucrărilor de întreținere si reparații ale acestora, pentru asigurarea securității și pazei sediilor și sucursalelor/filialelor; cheltuielilor de personal și cheltuieli conexe care decurg din aplicarea legislației muncii; cheltuielilor necesare pentru perfecționarea și formarea continuă a personalului; cheltuielilor pentru presa, carte, manuale școlare și publicații;cheltuielilor pentru realizarea și difuzarea materialelor multimedia precum și cheltuielilor pentru realizarea unor emisiuni radio-tv; cheltuielilor pentru organizarea/participarea la acțiuni culturale, științifice, simpozioane, educaționale, sportive, întruniri ale membrilor conform statutului și alte asemenea manifestări organizate în țară și în străinătate; cheltuielilor pentru organizarea /participarea la schimburi de experiență, tabere, cursuri de formare, vizite de documentare și de studiu în țară și în străinătate, în domeniile promovării identității etnice și culturale, precum și în domeniul managementului operațional; cheltuielilor pentru investiții în bunuri mobile și imobile necesare desfășurării activității organizațiilor; cheltuielilor privind cofinanţarea și participarea la programe și proiecte realizate din fonduri europene și internaționale.”

**Art.60.** – Începând cu data intrării în vigoare a prevederilor prezentei ordonanțe nu se mai rețin sumele reținute în proporție de 10% conform art.21 alin.(5) din Legea nr.500/2002, cu modificările și completările ulterioare.

**Art.61.** – Prin derogare de la prevederile art.12, lit. a)-c), art.17 alin.(2), art.24 și art.26 alin.(4) și (5) din Legea nr.69/2010, republicată, precum și ale art.2 alin.(2) și art.3 alin.(5)-(6) din Legea nr.338/2015:

a) plafonul cheltuielilor de personal ale bugetului general consolidat, exprimat ca procent în produsul intern brut, este în anul 2016 de 7,8%;

b) pentru anul 2016, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat, bugetul de stat, bugetul general centralizat al unităților administrativ-teritoriale, bugetul Fondului național unic de asigurări sociale de sănătate și bugetul instituțiilor/activităților finanțate integral și/sau parțial din venituri proprii, precum și plafonul nominal al soldului bugetului de stat se modifică potrivit prevederilor prezentei ordonanțe de urgență;

c) pentru anul 2016, plafonul nominal al cheltuielilor de personal din bugetul general consolidat este de 58.703,0 milioane lei, din bugetul de stat este de 22.085,7 milioane lei, din bugetul general centralizat al unităților administrativ-teritoriale este de 25.866,9 milioane lei, din bugetul instituțiilor/activităților finanțate integral și/sau parțial din venituri proprii este de 9.908,3 milioane lei și din alte bugete componente ale bugetului general consolidat este de 371,5 milioane lei.

**Art.62.** – Anexele nr.1- 6 fac parte integrantă din prezenta ordonanță.

**PRIM-MINISTRU,**

**DACIAN JULIEN CIOLOȘ**

|  |  |
| --- | --- |
|  |  |
|  |  |

|  |
| --- |
| Contrasemnează: |
|  |
| **Ministrul finanțelor publice,** |
| Anca Dana Dragu |
|  |

București,

Nr. \_\_.